A doua cea mai afectată țară din lume a depășit opt milioane de infectări cu noul coronavirus.
India a depăşit opt ​​milioane de cazuri de coronavirus, conform Guvernului indian. Ţara asiatică este a doua cea mai afectată de pandemie după Statele Unite, cu aproape 9 milioane de cazuri. India are, de asemenea, un total de peste 120.000 de decese atribuite oficial Covid-19, comparativ cu aproape 230.000 în SUA, scrie ANSA.
New Delhi a înregistrat miercuri 5.000 de infecţii noi, cel mai mare număr de când a început pandemia.Autorităţile se tem că vor depăşi în curând 10.000 de cazuri noi pe zi în capitală. Bombay, capitala financiară, este cel mai afectat oraş din India, cu peste 250.000 de cazuri şi peste 10.000 de decese: are în prezent aproximativ 2.000 de cazuri noi pe zi.